Niftakar qisu l-bieraħ meta lejn l-aħħar ta' Awwissu tal-2017 Dr Adrian Delia kien ressaq erba' libelli kontra Daphne Caruana Galizia (RIP) talli kienet qalet li hu, Adrian Delia kien qed jaqla' l-flus mill-prostituzzjoni ġewwa Londra. Dr Delia kien, b'mod kategoriku, ċaħad din l-allegazzjoni u għamel dawn il-libelli. Fis-17 ta' Ottubru 2017, jiġifieri l-għada tal-qtil brutali tal-ġurnalista Caruana Galizia, Dr Delia kien waqqa' dawn l-erba' libelli. Kemm qala' tgħajjir għal din id-deċizzjoni. Kemm ħamġuh u qalulu xorti talli waqqa' dawn il-libelli. Biex nikteb xi ftit mit-tgħajjir li qala' ukoll insibha bi kbira. Niftakar tas-soċjeta ċivili, il-paladini tas-saltna tad-dritt, jiktbu u jgħajru kemm jifilħu lil Dr Adrian Delia. Ma aċċettawx li dak li kien għamel kien għamlu b'rispett lejn il-ġurnalista u l-familjari tagħha. Ftit tal-ħin ilu sirna nafu permezz ta' artiklu fit-Times of Malta li Silvio Debono waqqa' dsatax (19) il-libell li hu kien fetaħ kontra Daphne Caruana Galizia. It-Times tkompli tgħidilna hekk: Il-gazzetta Times of Malta qed tgħidilna li dan sar wara li ntlaħaq ftehim (settlement) mal-familja Caruana Galizia wara li ilu li fetaħhom erba' snin. Fejn hu l-ġurnaliżmu investigattiv f'dan il-każ? Infakkar li dawn il-libelli kienu nfetħu minn Silvio Debono f'Marzu tal-2017 bħala riżultat ta' artikli li kienet kitbet il-ġurnalista fuq il-ftehim kontroversjali li kien sar dwar l-art fejn kien hemm l-ITS fil-bajja ta' San Ġorġ. F'Novembru li għadda, Silvio Debono kien qal lil tliet imħallfin li huwa mhux bniedem vendikattiv u xtaq isib kompromess. Fil-fatt wara dak li stqarr Debono intlaħaq ftehim mal-avukati li wassal biex ingħalqu dawn il-proċeduri. Il-lum ġie fi tmiemu dan l-arranġament u hekk spiċċaw il-proċeduri kollha dwar dawn it-19-il libell. Min-naħa tal-familja waqqgħu li jirtiraw il-"pleas" jew talbiet li kienu għamlu kontra Silvio Debono. Mela dawk li kienu jgħidu li Adrian Delia ċeda l-libelli biex jgħatti xturu, issa x'se jgħidu? Min qed jagħti xturu f'dan il-każ? Il-familja ta' Daphne Caruana Galizia setgħet ħalliet il-libelli ħalli jistaqsu li jridu lil Silvio Debono. Iżda l-familja, għal raġunijiet li għadna ma nafuhomx, għażlet mod ieħor. Għażlet li tilħaq ftehim jew arrangament ma' Silvio Debono. Għaliex? Il-familja Caruana Galizia għażlet li jċedi s-sottomissjonijiet li għamlet kontra d-DB, waqt li Silvio Debono ċeda l-libelli. Fejn huma tar-Repubblika? X'ser jgħidu issa?